ሄለን ኣብ ምምሕያሽ ጥዕና ህጻናትን ኣደታትን ክትሰርሕ እዩ ድልየታ። ምንጪ ስእሊ, Helen Werede ማእከል ጥዕና ህጻናትን ኣደታትን ክትሃንጽ ዝመረጸትሉ ምኽንያት ከተረድእ እንከላ፡ "ቆልዑ ንብሕትኻ ምዕባይ እንታይ ከም ዝመስል ዝረኣኹ ኣደ ብምዃነይ፡ ኣብ ዓዲ ዘለዋ ኣደታት ሕክምና ናይ ዘይምርካብ ኩነታት ስለ ዘሎ፣ በዚ ምኽንያት ክሞታ ይኽእላ'የን ኢለ ስለ ዝሓሰብኩ ኣብዚ ከድህብ መሪጸ" ኢላ። "ብዙሓት ኣደታት ይሓማ፣ ብሕጽረት ሕክምና ድማ ኣብ ወሊድ ቆልዑ ይሞቱ'ዮም፤ እዚ ክፈትሕ'ዩ ሓሳበይ" ትብል። ንፈለማ እዋን ዝሓለፈ ዓመት [2011 ዓ.ም ብኣቆጻጽራ ኢትዮጵያ] ናብ ሽረ ምስ ተመለሰት ዝተዓዘበቶ ነገር ድማ፡ ካልእ ምኽንያት ኮይኑዋ። "ኣብ ሽረ ናብ ዘሎ ሓደ ዓብዪ ሕክምና ከይደ ብምኽንያት ሕጽረት ጽርየት፡ ሓሚመ ዝወጻእኹሉ መዓልቲ ኣሎ" ትብል። "ሕሙማት ኣብ መሬት ደቂሶም ርእየ፤ ክንደይ ነገር ስለ ዝርኣኹ መዓልታዊ እናበኸኹ ይወጽእ ነይረ። ወለዶም ብኤችኣይቪ፣ ዕድመ ብምድፋእ ዝሞቱዎም ዘኻትም ቆልዑት ረኺበ ሙሉእ መዓልቲ ምስኦም የሕልፍ ነይረ፤ ክዳንን ካልእ መሰረታዊ ነገራትን ሒዘ ብምኻድ፡ ጸገሞም ክሰምዕ ይጽዕር ነይረ። ቆልዑ ዝሓዛ ኣዴታት ኣብ ጽርጊያ ክትርእየን'ውን ከቢድ'ዩ። ታይ'ሞ፡ ኣብ ዓዲ ጽቡቕ ከይርኣኹ ተመሊሰ። እዚ ክትርኢ ከለኻ ትሓዝን፤ ስለ ምንታይ ሓደ ነገር ዘይሰርሕ ኢለ ክሓስብ ተገዲደ" ትብል። ምንጪ ስእሊ, Helen Werede ካብዚ ብምብጋስ፡ ኣዴታት ጽቡቕ ኣገልግሎት ጥዕና ረኺበን ክወልዳ፣ ብእዋኑ ክታበት ዝረክብ ጥዕንኡ ዝተሓለወ ህጻን ከዕብያን ርእሰን ክሕልዋን ዓብዪ ድልየት ኣለዋ። "እቶም ቆልዑት ናትና መጻኢ እዮም፤ ንሳቶም ጥዑያት እንተኾይኖም ረብሕኡ ንወለዲ'ዩ፤ ህጻናት ከለው እንተሓብሒብናዮም ናትና ጽባሕ'ዮም ዘጸብቑ። ኣዴታት ድማ ቅድሚ ወሊድ ጀሚሩ ጥዕንአን ክሕሎ እንተገይርና ብጽቡቕ ደቀን ዘዕብያ አደታት ይኾና። እዚ ዓይነት ኣገልግሎት ዝህብ ማእከል ጥዕና 'ፋይቭ ኤንጅልስ' ድማ ኣብ መላእ ትግራይ ክህሉ ይደሊ" ኢላ። እዚ ፈላማይ ማእከል ጥዕና 'ፋይቭ ኤንጅልስ' ህንጸቱ ተዛዚሙ፣ ናውቲ ሕክምና ቐሪብሉ፣ ሰራሕተኛታት ተቐጺሮም፡ ንኣገልግሎት ድልው ኮይኑ'ሎ። "እዚ ንዓይ ናይ መጀመርታ ውላደይ'ዩ። ድሕሪኡ እንታይ ክንገብር ንኽእል ኢሎም ዝሓስቡ እንተሃልዮም ድማ ተሓባቢርና፡ ከምዚ ዓይነት ተበግሶ ክንቅጽለሉ ኣለና። ትግራይ ክትኾኖ ዝግብኣ እትኸውን ክንተሓጋገዝ እንተኽኢልና'ዩ" ክትብል ማዕድኣ ትልግስ። ድሕሪ ሕዚ ድማ፡ ሓዘንን ጸገምን ዘይኮነ፡ ማሕበረሰባዊ ለውጥን ምዕባለን ክትርኢ እያ ትምነ። ተዛማዲ ትሕዝቶ ኣብነታዊት #3፡ 'ንነብሰይ፡ ፍልይቲ ፍጥረት ክትኾኒ ኣይትሕፈሪ ይብላ'21 ሕዳር 2019 ደሃይ 6፡ "ኣብ ልዕለይ ካሊእቲ ሰበይቲ ደሪቡ እየ ረኺበዮ"23 ጥቅምቲ 2017 ቪድዮ, ጽማቝ በለስ ናብ ጣልያን ሰደድ እትገብር ወናኒት ምህዞ2 ጥሪ 2020 ዶክተር ዘቢብ፡ “ሓደ ሰብ፡ 'ነዚ ዕድል ክትረኽብዮ ኢኺ ፈትኒ' ዝብል መልእኽቲ ሰዲዱለይ”11 ሓምለ 2019 ኣብነታዊት #8፡ ኣብ ትግራይ ካብ በለስ ማርማላታን ኩኪስን እተፍሪ ጸጋ ገብረኪዳን2 ጥሪ 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 6 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 7 ጣሊባን ኣባላቱ ብዙሓት ኣንስቲ ከይምርዓው ትእዛዝ ኣመሓላሊፉ 8 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
